Diari Oficial de la Generalitat Valenciana


Sumari del DOGV 7988, del 27-02-2017 (2017/968)

Notificació de la sentència dictada en el judici verbal número 740/2016.
------------------------------------------------------------------------

### Dades del document

Número de DOGV
:   7988

Data del DOGV
:   27-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/968


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 740/2016. [2017/968]  
Procediment: judici verbal (250.2) 000740/2016.  
De: Cafento Levante, SL.  
Procuradora: María Gisbert Rueda.  
Contra: Pastisseria Señoris, SL.  
  
En aquest procediment de judici verbal 740/2016, seguit a instàncies de Cafento Levante, SL, contra Pastisseria Señoris, SL, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 9/2017  
València, 11 de gener de 2017  
M.ª Cristina López de Haro Martín, magistrada jutgessa del Jutjat de Primera Instància número 21 de València i partit, he vist aquestes actuacions de judici verbal 740/2016, seguit a instàncies de la mercantil Cafento Levante, SL, representada per la procuradora dels tribunals la senyora Gisbert Rueda i assistida pel lletrat el senyor Mata de la Torre, contra Pastisseria Señoris, SL, en situació de rebel·lia processal, i dicte la resolució següent:  
  
Dispositiva  
Estime substancialment la demanda formulada per l'entitat mercantil Cafento Levante, SL, representada per la procuradora dels tribunals la senyora Gisbert Rueda, contra Pastisseria Señoris, SL:  
1. Declare resolt el contracte de subministrament subscrit a Alzira, el 3 de setembre de 2012, entre demandant i demandada, i condemne la demandada a restituir a l'actora la maquinària dipositada al seu establiment sempre que aquests es troben en perfectes condicions d'ús, conservació, neteja i higiene. Si els béns mobles cedits no estan al seu lloc del dipòsit o no puga tornar-los al seu propietari o no es troben en perfectes condicions d'ús, conservació, neteja i higiene, aquests se substituiran pel seu valor i, en conseqüència, la demandada haurà d'abonar al demandant la quantitat de quatre mil quatre-cents setanta-dos euros amb set cèntims (4.472,07 ?). Aquesta quantitat reportarà l'interés de l'article 7 de la Llei 3/2004, des de la data en què es determine la impossibilitat de lliurament de les mercaderies i l'actora sol·licite la substitució del lliurament d'aquests béns pel pagament en metàl·lic.  
  
  
2. Declare resolt el contracte de lliurament de mercaderia subscrit a Alzira, el 3 de setembre de 2012, entre demandant i demandada, i condemne la demandada a abonar al demandant la quantitat de mil cent trenta-un euros (1.131 ?). Aquesta quantitat reportarà els interessos legals des de la data de la demanda (20.04.2016) i els interessos de l'article 576 de la Llei d'enjudiciament civil des de la sentència.  
  
3. I en tot cas condemne la demandada a abonar a la part actora, i pels conceptes expressats, la quantitat de tres-cents euros amb trenta-quatre cèntims (300,34 ?), corresponents a l'impagament de la factura número 3878116915, de data 9 de desembre de 2013, la qual produirà els interessos de l'article 7 de la Llei 3/2004.  
  
I això fent imposició de les costes a la part demandada.»  
I atés que el demandat, Pastisseria Señoris, SL, es troba en parador desconegut, expedisc aquest edicte a fi que li valga de notificació de forma deguda.  
  
València, 12 de gener de 2017.- La lletrada de l'Administració de justícia: Míriam Muñoz Peiró.